Gordana Panajotović - Mokrogorska škola menadžmenta\nGordana Panajotović je profesionalni sertifikovani Erickson kouč (član ICF – International Coach Federation), trener i konsultant sa bogatim iskustvom u oblasti selekcije i profesionalnog razvoja menadžera i zaposlenih. Značajnom ekspertizom u oblasti unapređenja komunikacije, prezentacije i prodaje u Call centrima i prvoj liniji kontakta sa klijentima (kupcima). Specijalizovana je za projekte razvoja i transformacije organizacione kulture i osnaživanja kompanijskih vrednosti na svim nivoima.\nPored toga, Gordana je sertifikovana za primenu CEB SHL psihometrijskih alata (testova ličnosti i sposobnosti sa primenom u poslovnom okruženju), fasilitaciju AC/DC (centara za procenu i razvoj zaposlenih). Sertifikovani je Project Manager i NLP Trainer, akreditovan od strane Međunarodne NLP asocijacije IA-NLP iz Švajcarske i Međunarodne asocijacije NLP instituta IN-NLP iz Berlina.\nGordana je provela 17 godina na liderskim pozicijama u Saveznom zavodu za informatiku, Agenciji za zapošljavanje i pružanje konsultantskih usluga u oblasti ljudskih resursa. ITJobs i internacionalnoj kompaniji UNIQA osiguranje, gde je vodila tim za brigu o klijentima sa 50 zaposlenih.\nFokusirana je na organizacioni razvoj, koučing za top menadžere i njihov profesionalni razvoj u svim aspektima potrebnih „mekih“ veština. U svom radu, Gordana veoma uspešno podstiče klijente na preuzimanje aktivne uloge u kreiranju lične inspirativne vizije i pobedničkih strategija. Njena misija je inspirisati i osnažiti menadžere u prevazilaženju sopstvenih limita. Treba optimizovati uloženo vreme i energiju u visoko uspešne projekte i ostvarenje ambicioznih ciljeva na nivou organizacije.\nGordana je kreirala niz treninga i priručnika u oblasti menadžerskih i liderskih veština, motivacije i samopouzdanja, telefonske i direktne prodaje, upravljanja stresom i primedbama, kao i pružanja vrhunske usluge klijentima. Svojim personalizovanim i posvećenim pristupom uvek nastoji da prevaziđe očekivanja klijenta. Sarađivala je sa kompanijama u različitim industrijama i kroz njene treninge je prošlo više od 5.000 zadovoljnih polaznika. Dok u koučingu ima više od 300 sati rada sa klijentima na različitim inspirativnim projektima.\nDobitnik je dva priznanja i nagrade u 2016. godini: NCR Corporate Services Gold Award za Fokus na klijente i izvrsnost u pružanju usluga i NCR Corporate Services Gold Award za Funkcionalnu izvrsnost u razvoju operacija u Srbiji.\nDiplomirala je na katedri za Ekonomsku statistiku i informatiku pri Ekonomskom fakultetu Univerziteta u Beogradu. Duboko veruje da je doživotno učenje kroz kontinuiranu primenu i adekvatnu promenu jedini pravi put razvoja u svakom pogledu. Intelektualni kapital najvažniji resurs i snaga svake uspešne kompanije.\nGordana objavljuje stručne autorske članke u mesečnim poslovnim magazinima: Biznis i Ekonometar. Od aprila 2015. godine postaje redovni saradnik magazina Biznis u oblasti menadžerskih veština i posebno veština komunikacije. Predavač je na konferencijama u oblasti ljudskih resursa, obrazovanja i profesionalnog razvoja.\nSvi ciljevi su dostižni ukoliko verujemo u sebe i razvijamo sopstvene resurse i potencijale.


Podsticaji za mlade poljoprivrednike: Država finansira 40 odsto pčelarske opreme - Ozon Media\nPodsticaji za mlade poljoprivrednike: Država finansira 40 odsto pčelarske opreme\nMinistar poljoprivrede i zaštite životne sredine Branislav Nedimović izjavio je u subotu da će Vlada Srbije u narednoj godini pčelarsku proizvodnju finansirati sa 20 odsto više sredstava nego što je to činila u ovoj godini.\nNedimović je na Novosadskom sajmu prisustvovao Međunarodnoj konferenciji o pčelarstvu “Pomerajmo granice”, a posetio je i izložbu pčelarstva i pčelarske opreme koja je postavljena u Master centru i u Auli Novosadskog sajma i tom prilikom je rekao da će naredne godine samo za košnice biti obezbeđeno oko četiri miliona evra.\nOn je posebno istakao da će u 2017. godini biti izdvojena posebna sredstva za mlade poljoprivredne proizvođače i da će to biti grantovi koji su i do 75 procenata, a u taj proces, kako je kazao, i pčelari će sigurno biti uključeni.\n“Mislim da ćemo tu stvar završiti u prvom kvartalu 2017. godine i pozvati ljude iz evropske komisije, odnosno njihove eksterne revizore da dođu i da dobijemo akreditaciju i da već u avgustu ili septembru imamo prvi poziv za IPARD. Pčelare smo uključili u celu ovu stvar iz prostog razloga što, sve što ima dobru perspektivu na srednji i duži rok na tržištima u okruženju i na tržištu Srbije, mi moramo podržati”, istakao je Nedimović.\n“Kontrolisano je osam objekata, od čega tri objekta još uvek ne rade s tim da je, u jednom objektu koji je najviše problema pravio na tržištu, zaustavljeno 20 tona meda, od čega je najveća količina meda sa gazdinstava koja uopšte ne poseduju pčele, što znači da taj med i nije pravi”, rekao je Glamočić dodajući da je u akciji sprečavanja nelegalne konkurencije u proizvodnji i prometu meda uništeno, ili je u procesu uništavanja oko 19 tona meda.\nPo Glamočićevim rečima pomenuta Komisija je pored prerađivača meda izvršila i kontrolu trgovinskih lanaca i protiv pet lanaca hipermarketa su podnete prekršajne prijave i od strane veterinarske i tržišne inspekcije, jer je utvrđeno da su prodavali med koji nije odgovarajućeg kvaliteta.\nGlamočić je dodao da je kontrola meda izvršena i na jednoj pčelarskoj izložbi u Beogradu i da je od 84 uzorka meda za samo četiri uzorka utvrđeno da su neispravna, što se, kako je istakao, može oceniti kao zadovoljavajuće.\nNa Međunarodnoj konferenciji “Pomerajmo granice”, osim pčelara i stručnjaka iz oblasti pčelarstva iz Srbije, nastupili su i pčelari iz Bugarske, Rumunije, Mađarske, Crne Gore, BiH, Hrvatske i Slovenije, a tim povodom upriličena je i izložba likovnih radova dece predškolskog uzrasta pristiglih na konkurs na temu pčela i meda koji su zajednički organizovali Novosadski sajam i Predškolaska ustanova “Radosno detinjstvo”.\nZamena starih vozačkih do juna 2017, kazne do 20.000 dinara\nNAPLATA PUTARINE: Od danas skuplje do Makedonije


Brus ONLINE - Kovioci\nObjavljeno 25 decembar 2011\nPosle poraza kneza Lazara u bici na Kosovu i njegovo pogubljenje, došlo je i do velikog bežanja rudara iz rudnika na Belom Brdu. Kako je jedna grupa ovih rudara ostala na terenu današnjeg sela Zlatara (vidi legendu o Zlatarima) jedni dok nisu uspeli a podignu kolibe – kuće, iz straha, povlačili su se malo dublje u šumu, jer je put od Kosova išao preko Jankove klisure i Zlatara prema dvoru kneza Lazara u Kruševcu. To je, u stvari, današnji magistralni put.\nI dok su rudariu ovim šumama noćili – spavali, noćne ptice, u narodu poznate kao kuvije, a samo se noću oglašavaju, jer tada love slepe miševe i pri tome ispuštaju neugodne krikove, kao da kukaju. Otuda i njihovo ime Kuvije a kasnije kovije.\nKada je formmirano naselje veruje se da je po ovim pticama – kovijama – selu dato ime – Kovioci.\nPo drugom kazivanju, mesto Kovioca je bilo za kažnjavanje rudara koji su u vreme Cara Dušana bili neposlušni prilikom rada u kopaoničkim rudnicima, pa su ih ovde okivali. Legenda dopušta mogućnost da je i od reči kovije i okivanja dobijena reč za ime selu – Kovioci. Selo je 1866. vgodine imalo 21. poresku glavu, a prema popisu iz 1911. godine ima 61 domaćinstvo sa 208 članova – stanovnika.


1. Stepen ugrađenosti mera/odredbi kojima se obezbeđuje kažnjavanje proganjanja usklađeno sa definicijom iz Konvencije, u relevantne zakone/podzakonska akta/strategije i politike.\n2. Broj prijava proganjanja žena podnetih policiji i drugim organima/službama (socijalne službe, javno tužilaštvo, zdravstvene ustanove, relevantne nevladine organizacije), razvrstanih prema polu i odnosu sa učiniocem, na godišnjem nivou.\n3. Procenat prijava proganjanja žena koje primi javno tužilaštvo u odnosu na ukupni broj prijava proganjanja podnetih relevantnim službama, na godišnjem nivou.\n4. Procenat pokrenutih krivičnih/prekršajnih postupaka za proganjanje žena u odnosu na ukupni broj ovih prijava podnetih relevantnim službama, na godišnjem nivou.\n5. Procenat pravosnažnih/konačnih sudskih presuda za proganjanje žena u odnosu na ukupni broj ovih prijava podnetih relevantnim službama, na godišnjem nivou.


Radiestezija - drugi deo ~ Zdrava Energija\n26 март 2013 123456 No comments\nRadiestezija u nekom slobodnom tumačenju znači osetljivost (estezija) zračenja (radijacija), sposobnost registrovanja izvanredno finih impulsa, frekvencije i sposobnost za njihovim tumačenjem uz određenu metodologiju. To je subjektivna reakcija organizma na promenu vibracionog nivoa polja (pravaca, frekvencija, amplituda...), sa kojima je u interakciji.\nRadiestezija je poznata i priznata još u drevnoj Kini, kao respektabilna metoda u primenjenoj medicini. Loš glas koji je pratio, prvenstveno je bio izazvan neznanjem i svrstavanjem radiestezije u grupu nepoznatih kategorija i veština.\nNa kraju i rad radiestezista dokazuje da je ova delatnost itekako zasnovana na naučnim osnovama. Njihov rad je da detektuju štetna zračenja i da preporuče mesto za spavanje kao i adekvatnu zaštitu.\nRadiestezija ne tumači materiju na osnovu klasičnefizike, da je masa nekog objekta neuništiva supstanca od koje su sastavljene sve stvari, već da predstavlja oblikenergije. Energija je dinamična veličina, obrazac, i onaje vezana za aktivnost ili za proces. Radiestezista osećada dok istražuje “materiju” on nema “vezu-kontakt” sa bilo kakvom osnovnom supstancom, već reaguje na taj dinamički obrazac, registruje promenu vibracionog nivoa energetskog polja.\nKao što je planeta Zemlja zaštićena od spoljašnjih uticaja svojim omotačem - atmosferom, tako su i svi biološki sistemi na njoj zaštićeni svojim omotačem – aurom.(sl5)\nSlika 5 - aura oko čoveka\nOd harmoničnog i pravilnog cirkulisanja oscilatornog polja zavisizdravlje i vitalnost kako određenog prostora tako i bioloških sistema. Energija koja nesmetano cirkuliše,nosi zdravlje i vitalnost. Sve dok je razmena energije između okoline i organizma nesmetana, biopolje funkcioniše pravilno i harmonično. Tada se u organizmu energetska cirkulacija odvija skladno od jednog do drugog sistema, od organa do organai zbog toga je on vitalan i zdrav....\nU trenutku kada iz bilo kog razloga dođe do narušene cirkulacije, harmonija energetskog polja se narušava i dolazi do blokade energije. Ona se na nekim mestima kumuliše, dok je na drugim mestima u deficitu. Ovo se odnosi kako na biološke sisteme, tako i na energetske sisteme u prostoru. Posledice od toga su energetski deformisani prostori u kojima dolazi do narušenja zdravlja i vitalnostine samo ljudi, već i svih bioloških sistema. Na takvim mestima biljke se suše ili slabo rađaju, životinje su uznemirene, bolešljive, neplodne ili ne žele da žive na takvim mestima.\nIako mnoga od tih polja danas mogu da se detektuju naučnim metodama i instrumentima, osetljivost radiesteziste na ova polja je veća od osetljivosti bilo kog instrumenta.\nPatogene zone u stambenom objektu\nZato što interakcija sa različitim poljima dovodi do trenutnih promena u biopolja čoveka, zato što on poseduje sposobnost adaptacije u odnosu na druga polja. Organizamu trenutku reaguje, beleži celokupno vibraciono stanje u prostoru i stvara sintetičku vizijustvarnosti. Ova “beleška” u organizmu radiesteziste se često očitava i na fiziološke promene pulsa, pritiska, električne otpornosti kože itd. Reakcije nisu kod svih ljudi istog intenziteta,ali bez obzira da li je čovek svestan interakcije i svojih reakcija ili nije, ona postoji. Interakcija sa različitim poljima dovodi do promene čovekovog biopolja, zato što poseduje sposobnost adaptibilnosti. Teoretski, iskusni radiestezista može registrovati, detektovati bilo koji energetski – dinamični obrazac, vibraciju, tj. informaciju. Praktično rezultati zavise od nebrojenih faktora, od osetljivosti, iskustva, koncentracije, drugih energetskih uticaja u toku rada itd.


Uskoro animirana serija u produkciji Miloša Bikovića\nTanjug 8. oktobra 2021. 13:07\nBEOGRAD – Prva sezona animiranog serijala o super herojima, kao prvi projekat koji je stvoren u Srbiji za samo godinu dana, uskoro će biti prikazana na najvećim onlajn platformama širom sveta, u produkciji italijanske kompanije „Iervolino Studios“ iz Beograda i strateškog partnera – kuće “Arćangel Digital Studios” Miloša Bikovića.\nSerijal će imati 54 epizode idealnog sadržaja za decu i sve ljubitelje animacije, na kojima je iz Iervolino Studios-a (IES) u Beogradu i Novom Sadu radilo više od 100 kreativnih stručnjaka.\n„To što smo stavili u produkciju prve 54 epizode dugoočekivanog serijala, ogroman je uspeh za lokalne umetnike, jer smo zajedničkim snagama uspeli da animiranu industriju pokrenemo, sistematizujemo i samim tim privučemo ljude iz celog sveta da dođu u Srbiju i rade na budućim projektima. Nadam se da će toga biti i više i da ćemo samo nastaviti da rastemo i stvaramo”, izjavio je Biković.\nKako navode producenti, Ministarstvo kulture i informisanja bili su od ključne važnosti za podsticanje rada na razvoju ove grane filmske industrije u Srbiji, kao i za promovisanje domaće kulture i umetnosti na međunarodnom nivou.


Saradnja sa državama regiona - Fudbalski savez Crne Gore\n15. januar 2018., 15:32\nPredstavnici Centra za edukaciju trenera boravili na seminaru u Portorožu.\nCentar za edukaciju trenera FSCG postao je dio regionalne mreže saradnje na polju edukacije trenera i razmjene predavača. Sporazum sa ostalim državama članicama ove inicijative potpisao je direktor Centra za edukaciju trenera FSCG, Dr Niko Raičković.\nSaradnja je ozvaničena na godišnjem seminaru koji je u organizaciji FS Slovenije održan u Portorožu, a ispred Slovenije, Srbije, Hrvatske, Bosne i Hercegovine i Makedonije, potpis na sporazum stavio je Rudi Bračić, predstavnik zemlje domaćina.\nNa seminaru produženja UEFA ,,Pro“ i UEFA ,,A“ licence prisutno je bilo preko 440 trenera. Delegaciju FSCG predstavljali su direktor Centra za edukaciju trenera Dr Niko Raičković i sekretar Boris Ljutica.\nObavještenje Centra za edukaciju trenera - 23.05.2018.


M. K. 31. maja 2017. 15:20\nAmerička agencija AP prenela je danas da je Aleksandar Vučić položio zakletvu kao novi predsednik Srbije uz obećanje da će raditi za mir i stabilnost na, kako ističe agencija, ratom iscrpljenom Balkanu, uz jačanje oružanih snaga zemlje.\n„Moramo da stvorimo region gde su razlike prednost, a ne osnova za sukobe“, rekao je Vučić u govoru u skupštini, ističe AP.\nAgencija navodi i da je Vučić rekao da je na Balkanu bilo dosta ubijanja, te da je vreme da se rađamo.\nTakođe citira njegove reči da Srbija neće postati članica NATO „niti i jednog drugog saveza\nBlumberg u izveštaju o Vučićevom preuzimanju dužnosti novog predsednika opisuje kao najuticajnijeg srpskog političara od raspada Jugoslavije, kao i da se očekuje da će nastaviti da drži vlast, čak i kada zauzme pretežno protokolarno mesto predsednika države.\nVučić otkrio detalje razgovora s Mogerinijevom i Tačijem u Sofiji\nKako se navodi, on planira da očuva zemlju na putu ka EU, iako je obećao da se nikada neće pridružiti NATO, priznati nezavisnost Kosova, kao i da će želeti da očuva tradicionalno jake političke veze sa Rusijom.\n„Srbija je dobila predsednika koji će se boriti za nju svim srcem, svom snagom i energijom, u ime naroda i svih ljudi“, rekao je Vučić poslanicima, citita Blumberg.\nOn je u govoru kazao da će izgraditi bolje odnose sa SAD, jer bi „neizgradnja prijateljskih odnosa sa SAD, bez obzira na razlike o statusu Kosova, izazvalo mnogo veću štetu Srbiji“.\nU svom govoru, prenosi Blumberg, on je kazao da će nastaviti pregovore sa kosovskim Albancima u okviru dijaloga koji je od veoma važan za Srbiju.\nObe agencije navode da je inauguraciju pratila podrška Vučićevih pristalica, i nezadovoljstvo njegovih političkih rivala.\nVučić prvi put javno o – planu Zapada za Kosovo\nVučić otkrio koja je jedina prava prepreka Srbije na putu…\nVučić: Sami smo sebi stavili pečat na koverat kosovske…\nZa pretnje i ucene nismo spremni, a ko će biti kriv…\nŠta je Putin rekao Vučiću o putu u NATO?


VLADA IGNORIŠE KOMUNIKACIJU S NVO\nsreda, 05 septembar 2018 11:32\nKoalicija Saradnjom do cilja, koju čini 100 NVO, uputila je dopis predsjedniku Vlade, s pozivom da Ministarstvo finansija i Vlada Crne Gore izvrše svoje zakonske obaveze i donesu Uredbu o kofinansiranju projekata EU za domaće nevladine organizacije. Nakon više od mjesec dana, Koalicija nije dobila nikakvu povratnu informaciju, što potvrđuje negativan odnos Vlade prema NVO, koji kulminira u tekućoj godini.\nOsim što ne izvršava zakonske obaveze u odnosu na NVO i otežava rad velikog broja organizacija, potpunim ignorisanjem zahtjeva i dopisa Vlada otvoreno pokazuje netrepeljivost prema nevladinom sektoru.\nNacrt ove Uredbe bio je na javnoj raspravi još u julu 2017, te je nakon više od godinu dana jasno da nema nijednog, osim očigledno političkog razloga, da se njeno donošenje ovoliko odlaže.\nSvi projekti koji su podržani u Crnoj Gori na konkursima za NVO od strane EU, i za koje je potrebno kofinansiranje, odnose se na rješavanje ključnih pitanja iz oblasti vladavine prava i ljudskih prava u Crnoj Gori, što su, barem deklarativno, prioriteti Vlade. Da je to zaista tako, Vlada bi blagovremeno donijela Uredbu o kofinansiranju i omogućila nesmetanu realizaciju projekata NVO. Očigledno je da su vladavina prava i ljudska prava za Vladu priorieti samo ako se njima bavi isključivo javna uprava. Izbjegavanje donošenja Uredbe direktno ukazuje na pokušaj isključivanja bilo kojeg drugog aktera, a posebno NVO da se neometano bavi ovim temama.\nO značaju reformi u ovim oblastima detaljno se odredila i Evropska komisija u posljednjem izvještaju za Crnu Goru, u kojem su jasno izražena očekivanja za konkretnim rezultatima u vladavini prava i zaštiti ljudskih prava.\nS obzirom na to da je riječ o projektima EU, Koalicija NVO saradnjom do cilja obavijestila je Delegaciju Evropske unije u Crnoj Gori o ovom problemu, izražavajući, kao i ovim putem, jasno očekivanje da Vlada u hitnom postupku donese pomenutu Uredbu.\nU suprotnom, nećemo imati dilemu da je ovo još jedan od načina ugrožavanja rada i djelovanja NVO u državi.\nSaopštenje za javnost Koalicije saradnjom do cilja\nPročitano 929 put(a)


Prestaje prodaja Windows-a 7\nRapid KM Forum » Rapidkmitrovica Caffe » Prestaje prodaja Windows-a 7\n1 Prestaje prodaja Windows-a 7 taj Pon Okt 06, 2014 8:13 pm\n(31.10.2014.) Microsoft službeno prestaje prodaju Windows 7, najomiljenijeg i najpopularnijeg operativnog sistema svih vremena koji dolazi od ekipe iz Redmonda.\nTo znači da OEM-ovi više neće od Microsoft-a dobijati Windows 7 u verzijama Windows 7 Home Basic, Home Premium i Ultimate, te će na svoje računare morati integrisati novi operativni sistem Windows 8.1.\nWindows 7 Professional verzija će se još neko vreme isporučivati iza 31. oktobra, ali uskoro bi Microsoft trebao objaviti kada će i ona doći na red.\nDakako, ovo ne znači da će time automatski odmah nestati svi Windows 7 prenosni i desktop računari s tržišta, jer OEM-i imaju velikih zaliha koje u poslednje vreme sve teže prodaju obzirom na veliku krizu PC industrije.\nŠto se tiče podrške, Microsoft će "mainstream support" omogućiti do januara 2015., dok će produženu podršku (extended support) nuditi do januara 2020., što znači da će PC računari softverski biti nadograđivana još najmanje 5 godina.\nS obzirom na popularnost Windows-a 7, Microsoftu će biti jako teško "ubiti" ovaj OS, obzirom da mu to teško uspeva i s Windows-om XP, koji mnogi korisnici i dalje uporno odbijaju deinstalirati sa svojih računara.


Požar u blizini Jabalnice, 12. august 2021.\nSnage EUFOR-a saopštile su u petak da ne posjeduju posebnu opremu za gašenje šumskih požara iz vazduha, ali da su, po prijemu zvaničnog zahtjeva, spremne da pomognu protivpožarnim službama izviđanjem terena iz vazduha.\nU EUFOR-u su potvrdili prijem zvaničnog pisma od jednog člana Predsjedništva Bosne i Hercegovine, u kojem se traži angažman vazdušnih resursa za pomoć u gašenju šumskih požara u BiH.\n„Uzimajući u obzir mandat prema važećoj Rezoluciji 2549 VS UN (Vijeće sigurnosti Ujedinjenih nacija), glavni zadatak EUFOR-a je održavanje sigurnog i stabilnog okruženja. U skladu sa tim mandatom, EUFOR ne posjeduje posebnu opremu za gašenje šumskih požara iz zraka”, ističe se u saopštenju EUFOR-a.\nU saopštenju se dodaje da su snage EUFOR-a spremne da pruže podršku protivpožarnim službama u BiH tako što bi se izviđanjem iz vazduha utvrdile tačne lokacije požara, te usmjeravale aktivnosti vatrogasaca na terenu, ako je to potrebno.\nPredsjedavajući Predsjedništva BiH Željko Komšić uputio je u četvrtak, 12. augusta, pismo NATO štabu u Sarajevu, kao i komandantu EUFOR-a u BiH, u kojem traži da helikopteri pomognu u gašenju požara u BiH.\nKomšić se na taj potez odlučio "s obzirom na to da član Predsjedništva BiH Milorad Dodik ne želi dati saglasnost za angažman helikoptera Oružanih snaga BiH, te imajući u vidu da po Zakonu o odbrani sva trojica članova Predsjedništva BiH moraju dati suglasnost za angažman resursa Oružanih snaga BiH", saopšteno je iz Kabineta predsjedavajućeg.\nIz Ministarstva odbrane BiH za Radio Slobodna Evropa (RSE) potvrdili su 12. avgusta, da su dosad stigla dva zahtjeva za angažovanjem helikoptera Oružanih snaga BiH, ali da dosad nisu stigla odobrenja za njihov angažman.\nIz Kabineta člana Predsjedništva BiH Milorada Dodika za RSE nisu potvrdili ni demantovali navode o tome da Dodik nije dao saglasnost za upotrebu helikoptera.\nU požarima, koji već danima bjesne na brdskim terenima južne Bosne i Hercegovine (BiH), u protekla 24 sata izgorjela je jedna kuća i dvije štale. To je u petak, 13. augusta, ujutro saopćeno iz Operativnog centra civilne zaštite i vatrogastva Hercegovačko-neretvanskog kantona (HNK), sa sjedištem u Mostaru.\nPosebno teško stanje je na području lokalnih zajednica Čapljine, Stoca i Jablanice.\nHelikopter iz RS-a gaši požare na jugoistoku BiH\nDok se čeka na odluku o angažovanju helikoptera Oružanih snaga, u gašenju požara u okolini Bileće, na jugoistoku BiH, pomaže Helikopterski servis Republike Srpske, javila je SRNA.\nRadio Slobodna Evropa ranije je pisao o procedurama i komplikacijamakoje se javljaju kad je riječ o angažiranju helikoptera Oružanih snaga.


Ивица Дачић: Захвални смо Палестини на принципијелној подршци поводом Kосова и Метохије | Socijalistička partija Srbije\nIvica Dačić: Sa nama su pričali bez maski\nIvica Dačić: Nisu mi dali da se prošetam Tjenanmenom\nCentar za socijalni rad- institucija zaštite poverenja Mirjana Dragaš, narodna poslanica Socijalističke partije Srbije postavila je poslaničko pitanje Ministarstvu za rad, zapošljavanje, boračka i socijalna pitanja. Centar...\nSrbija nikad neće odustati od odbrane svog suvereniteta Snežana Paunović, narodna poslanica Socijalističke parije Srbije uputila je poslanička pitanja ministarki Slavici Đukić – Dejanović koja je zadužena za...\nIvica Dačić: Sa nama su pričali bez maski Ministar spoljnih poslova Srbije Ivica Dačić trenutno boravi u poseti Kini, gde je preneo šefu kineske diplomatije Vang Jiu da...\nIvica Dačić: Nisu mi dali da se prošetam Tjenanmenom Ministar spoljnih poslova Ivica Dačić boravio je u poseti Kini, gde se sastao sa najvišim kineskim državnicima. On je naveo...\nIvica Dačić: Zahvalni smo Palestini na principijelnoj podršci povodom Kosova i Metohije Vesti\njanuar 9, 2020 u 15:44\nMinistri spoljnih poslova Srbije i Palestine, Ivica Dačić i Rijad Al Maliki, saglasali su se da su bilateralni odnosi dve države dobri i da postoji tradicionalno prijateljstvo, ističući da takvim odnosima doprinosi i međusobno podržavanje u međunarodnim forumima i organizacijama.\nPosle sastanka dva ministra, potpisani su i sporazumi, jedan koji su potpisali ministri Dačić i Al Maliki koji se odnosi na ukidanje viza za nosioce diplomatskih i službenih pasoša, a ministar omladine i sporta Vanja Udovičić i palestinski ministar potpisali su sporazum o saradnji srpskog Ministarstva sa Visokim savetom za omladinu i sport Palestine.\nŠef srpske diplomatije Ivica Dačić istakao je da mu je veliko zadovljstvo što ima priliku da ugosti velikog prijatelja Srbije, koji je, kako je rekao, i lično doprineo razvoju prijateljstva Srbije i Palestine, ali i zajedno sa palestinskim predsednikom Abazom podržava Srbiju u svim međunarodnim organizacijama po pitanju teritorijalnog integriteta i suvereniteta, ne glasajući za prijem Kosova u međunarodne organizacije.\n„Nesporno je da postoji tradicionalno prijateljstvo i da imamo dobre odnose“, kazao je Dačić podsetivši da je bivša Jugoslavija među prvima priznala Palestinu, čak i pre nekih arapskih zemalja.\nPrema njegovim rečima, potrebno je da se zajednički angažuju da nastave da jačaju bilateralnu saradnju u različitim formama i raznim oblastima.\n„Zahvalni smo Palestini na principijelnoj podršci povodom Kosova i Metohije, a ta podrška je od izuzetne važnosti jer je Palestina veoma cenjena i to ne samo u muslimanskom svetu, već se njihov stav ceni i u drugim zemljama“, kazao je šef srpske diplomatije.\nKako je naveo, palestinska podrška je bitna i zato što se sa Kosovom često iskorišćava pitanje islama i vere, kako bi na taj način došli do priznavanje nezavisnosti od strane muslimanskih zemalja, koje, dodaje, nisu pronikle u suštinu problema.\nPojašnjava da mnoge muslimanske zemlje ne znaju da se to razlikuje od borbe nekog naroda na samoopredeljenje, jer Albanci već imaju svoju državu – Albaniju, a da na KiM čine manjinu u Srbiji, te da svako proglašenje secesije predstavlja kršenje međunarodnog prava.\nŠto se tiče Srbije, Dačić je ponovo istakao da naša zemlja podržava rešenje izraelsko – palestinskog konflikta po modelu dve države.\n„U tom smislu nema promene u našem viđenju ni statusa Jerusalima do postizanja trajnog rešenja koje treba da bude zasnovano na osnovu dogovora dve strane. Mi se protivimo unilateralnim rešenjima i zalažemo se za revitalizaciju mirovnog procesa na Bliskom istoku“, kazao je Dačić.\nKako je naveo, na sastanku razgovarali su i o mnogim temama, kao što su stipendije za studente iz Palestine, otvaranje našeg diplomatskog predstavništva u Ramali, a dogovorili su i da Maliki, kao ministar inostranih poslova Palestine bude na čelu Mešovitog komiteta dve zemlje.\nIstakao je da je palestinski predsednik Mahmud Abas pozvan da dođe u posetu Srbiji i podsetio da je pre tri godine proveo Božić u Vitlejemu i to zahvaljujući njegovom današnjem gostu.\nKada je u pitanju politička dimenzija, Palestina podržava poziciju Srbije po pitanju Kosova i ne mogu da prihvate nijednu poziciju koja nije u skladu sa srpskom pozicijom kada je Kosovo u pitanju, rekao je Al Maliki.\nDodaje da žele da promovišu srpsku poziciju na međunarodnom nivou u onim zemljama i organizacijama gde imaju nekog uticaja i kazao da očekuju da i Srbija promoviše njihovu poziciju u forumima gde ona ima uticaj.\nGovoreći da je juče potpisan Sporazum o saradnji u oblasti bezbednosti, Al Maliki je kazao da je saradnja u toj oblasti veoma važna, a da taj sporazum uključuje sve što se tiče bezbednosti, ne samo razmenu zatvorenika, već i informacija, zajedničko suočavanje sa izazovima, uključujući i borbu sa međunarodnim terorizmom i borbu protiv međunarodnih savremenih zločina koji su, kako kaže, jako sofisticirani.\nKako je naveo, najverovatnije će u junu biti održana sednica Mešovitog komiteta, a od velike važnosti bi bilo i da tada prisustvuju predsednici dve zemlje.\nMinistar spoljnih poslova Ivica Dačić kaže da nema formalnih inicijativa Beograda i Banjaluke o formiranju komisije koja bi iznela svoje viđenje o događajima u ratu u BiH, a nakon što je sa dokumenata u Velikoj Britaniji skinuta oznaka poverljivovosti.\nŠef srpske diplomatije je kazao da je tema koja je zastupljena u tim dokumentim, a reč je o događajima u vezi sa Srebrenicom, veoma važna, jer se do sada koristila kao floskula kako bi se pokazala jedna strana priče, odnosno strana koja je optuživala samo srpski narod.\n„Zato svaki novi podatak koji ima drugačiju konotaciju od nečega što je možda već ušlo u standarde treba pažljivo proučiti i prema tome preduzimati određene političke akcije“, kazao je Dačić na konferenciji za novinare nakon sastanka sa palestinskim ministrom inostranih poslova Rijadom Al Malikom odgovarajući na novinarska pitanja.\nMeđutim, kako je primetio, to nije jedina tema na koju treba obratiti pažnju i dodao da postoji još dosta tema o kojima će se saznavati istina čitajući podatke iz arhiva.\nKako kaže, veoma su važni i izveštaji o tome šta se desilo na Markalama, zatim šta se desilo na početku i pred akciju „Oluja“…\nTakođe, smatra šef srpske diplomatije, važno je da se vide i dokumenta vezana za Kosovo i Metohiju, a u vezi s događajima koji su prethodili bombardovanju.\n„Ne znam koliko će sve to biti dostupno“, kazao je Dačić ilustrujući tu nesigurnost u pogledu dostupnosti dokumenata primerom Francuske koja Srbiji još nije dala sve podatke iz arhiva u vezi s atentatom na kralja Aleksandra Karađorđevića.\nBeograd nastavlja sa politikom utvrđivanja ko je priznao, a ko nije priznao nezavisnost Kosova, izjavio je danas ministar spoljnih poslova Ivica Dačić dodajući da je Srbija spremna na moratorijum da se ne radi više ništa, ali da to ne može pod uslovom da mi prestanemo, a da oni nastave da rade dalje.\n„Oni misle da mi treba da prestanemo da se oni ne bi nervirali mnogo, a da Kosovo treba da nastavi da lobira za svoju nezavisnost, da SAD i Velika Britanija na svakoj SB UN zovu sve zemlje da priznaju Kosovo, a mi da ispadnemo naivni“, kazao je Dačić.\nUpitan da prokomentariše izjavu o pet zemalja za koje se ne zna tačno da li su priznale ili nisu priznale nezavisnost Kosova, Dačić je kazao da je od 193 članice UN, pre dve godine 113 priznavalo nezavisnost, što je značilo da je Kosovo tada moglo da progura neke odluke na Generalnoj skupštini.\nKako je naveo, kako bi to sprečili, Srbija je krenula da radi na tome da utvrdi ko priznaje, a ko ne i sa 17 zemalja smo precizirali da oni više ne priznaju, odnosno sada 93 zemlje priznaju nezavisnost Kosova, a 95 ne priznaje Kosovo, dok je pet zemalja „fluidno“.\n„To su Egipat koji je priznao, ali nema nigde pismeno, kao i Peru, zatim Oman gde meni tamošnji ministar kaže da ih nisu priznali, a Kosovo kaže da jesu, Gvinea Bisao koja je nekada priznala Kosovo, pa je premijer povukao priznanje, a predsednik je smenio tog premijera i dao izjavu da ne povlače priznanje i Dominikanska Republika koja je nekada priznala Kosovo, ali nama je i zvanično potvrdila da će poštovati svaki dogovor Beograda i Prištine“, naveo je Dačić.\nTe zemlje, kako je objasnio, ne glasaju za Kosovo u međunarodnim organizacijama, ali su nekada priznale nezavisnost.\n„Ne glasaju, ali ne mogu da računam 100 odsto da nisu priznale“, kazao je Dačić.\nNavodeći da je u UN potrebna većina od 97 zemalja za donošenje odluka, Dačić je rekao da je sada situacija takva da možemo da računamo da u UN neka odluka koju Kosovo bude predlagalo neće moći da prođe.\n„Znamo da bi Rusija uložila veto kada bi pitanje nezavisnosti bilo na dnevnom redu, ali moramo da se osiguramo za slučaj da se to ne desi“, poručio je ministar.\nUpitan da prokomentariše to što je prištinsko Ministarstvo spoljnih poslova izdalo preporuku građanima Kosova da ne putuju u Srbiju zbog hapšenja osumnjičenog za ratne zločijne na Merdarama u subotu, Dačić je kazao da ko god je počinio zločine treba da odgovara.\n„Da li će da odgovara pred sudom odavde ili međunarodnim, svejedno je“, kazao je Dačić dodajući da postoje različite vrste optužnica u regionu.\nKako je naveo, Srbija je pre više godina predlagala da se sedne i razgovara o tom pitanju i da se vidi ko se sve nalazi na tim listama.\nUpitao je i da li Srbija treba sada da preporuči svojim građanima da ne idu u BiH ili Hrvatsku.\n„Što se tiče ovih sa Kosova, oni bi trebalo da daju nalog da izbegavaju da putuju bilo gde, jer gde god da krenu biće uhapšeni i to ne samo zbog događaja na Kosovu. Najviše ljudi među borcima Islamske države proporcionalno po broju stanovnika je sa Kosova“, primetio je Dačić.\nDodao je da se to pitanje politizuje, jer, kako je primetio na KiM slobodno mogu da hapse Srbe, ali da kada se uhapsi neki Albanac od toga se pravi politički proces.\nDobro je da zemlja iz našeg regiona bude predsedavajuća EU, kazao je Dačić dodajući da je to pod uslovom da svi zajedno pokušamo da tražimo zajedničke interese koji bi bili u cilju evropskih integracija i rešavanja problema u regionu.\nZa Hrvatsku bilo dobro da se predstavi kao zemlja koja može dobro da predsedava EU.\n„To je prvo predsedavanje za njih. Mi smo i ranije rekli da, bez obzira što imamo određena neslaganja, mislimo da je dobro da zemlja iz našeg regiona bude predsedavajuća, naravno to pod uslovom da svi zajedno pokušamo da tražimo neke zajedničke interese koji bi bili u cilju i evropskih integracija, ali i u cilju mirnog rešavanja svih naših bilateralnih problema ili problema u regionu“, kazao je Dačić i dodao:\n„Sve što se dešavalo prethodnih godina nije nam dobra preporuka da će se tako nešto i desiti.“\nKomentarišući predsedničke izbore u Hrvatskoj, Dačić je kazao da je to ko će vladati Hrvatskom stvar građana Hrvatske.\n„Mi nemamo prava da se mešamo, sarađujemo sa svima koji su izabrani i voleli bismo da postignemo rezultate na unapređenju naših odnosa i traženju zajedničkih interesa“, naveo je Dačić.


Počinje izgradnja parkinga ispred Instituta za majku i dete | Vesti | Porodica\nPočinje izgradnja parkinga ispred Instituta za majku i dete 0 Podeli PODELI TWEET POŠALJI E-MAIL\nPočinje izgradnja parkinga ispred Instituta za majku i dete\n18.09.2015. / 10:38\nPotrebe za parkiranjem vozila kod Instituta za majku i dete rešiće se izgradnjom 104 parking mesta i rekonstrukcijom Ulice Radoja Dakića na Novom Beogradu.\nPotrebe za parkiranjem vozila kod Instituta za majku i dete rešiće se izgradnjom 104 parking mesta i rekonstrukcijom Ulice Radoja Dakića u Bloku 7 u Novom Beogradu. Radovi počinju sutra i trajaće naredna tri meseca.\nU periodu izgradnje parkinga ispred Insituta za majku i dete na Novom Beogradu biće otežano parkiranje vozila, kao i ispred nekoliko stambenih paviljona u Ulici Radoja Dakića, saopšteno je iz Direkcije za građevinsko zemljište i izgradnju Beograda.\nPogledajte i Srpski par iz Kanade donirao 700 hiljada evra Institut za majku i dete "Dr Vukan Čupić"\nPotrebno je da prilikom dolaska na zakazane preglede roditelji uzmu u obzir vreme potrebno za parkiranje, a preporuka je da svoja vozila parkiraju u zoni okretnice autobusa broj 16, u Ulici Goce Delčeva i Pohorskoj.\nRadovi, koji su počeli juče i koji će se trajati tri meseca, biće izvođeni po fazama, kako bi se omogućio nesmetan ulaz službenih vozila u krug Instituta za majku i dete.\nOsim izgradnje parking mesta biće postavljena nova vodovodna mreža, elektroenergetski i telekomunikacioni kablovi, javna rasveta i novi drvored.\nDa bi se izvela sva prateća infrastruktura, deo postojećeg zelenila biće uklonjen, a zauzvrat će se posaditi veći broj novih stabala. Postojeća stabla i novi drvored biće zaštićeni dodatnim zelenim pojasom. Ukupna vrednost radova je 47,8 miliona dinara.\nGradilište u Ulici Radoja Dakića dužine je 300 metara, od Ulice sremskih odreda do Ulice Džona Kenedija.\nŠirina novog kolovoza biće šest metara, a parking mesta su projektovana sa obe strane kolovoza. Izgradiće se obostrane pešačke staze od tri metra, kao i 95 parking mesta za opštu upotrebu i devet parking mesta rezervisanih za lica sa posebnim potrebama.\nIzmeđu parkinga predviđena su mesta za kontejnere, dok je za taksi vozila projektovan zaseban deo kolovoza širine tri metra.\nSrbija Institut za majku i dete Beograd


U Subotici nedostaju visokokvalifikovani radnici, dok su dve trećine nezaposlenih iz teže zapošljivih kategorija, navedeno je danas na sednici Socijalno-ekonomskog saveta, koji je održan u Plavoj sali Gradske kuće u Subotici.\nNa sednici je navedeno i da su tokom prošle godine, u oblasti građevinarstva, tri radnika izgubila život na radu, dok su ove godine još dve osobe izgubile život. Takođe, ove godine je otkriveno 19 radnika koji nisu bili prijavljeni i nisu imali adekvatnu zaštitnu opremu za rad.\nPredsedavajući Socijalno-ekonomskog saveta grada Subotica Ištvan Huđi navodi da veliki problem predstavlja bezbednost i zdravlje na radu, a da se to posebno odnosi na građevinu.\n“Tako nešto se ne sme dešavati i ako je takav poslodavac, moramo objaviti da je reč o poslodavcu koji ne vodi računa o svojim radnicima, ne prijavljuje ih i time pravi prekršaj“, kaže Huđi.\nPrema njegovim rečima, prošle godine na tržištu rada bilo je aktivno nešto više od četiri hiljade nezaposlenih u Subotici, a početkom godine je taj broj uvećan za više od 500 nezaposlenih.\n“Polovina nezaposlenih su sa niskom stručnom spremom, dok nezaposlenih majstora gotovo da nema. Subotici nedostaju visoko kvalifikovani majstori i radnici”, kaže Huđi.\nPokrajinski sekretar za privredu i turizam Nenad Ivanišević rekao je da dve trećine nezaposlenih čine teže zapošljive kategorije i najavio nove konkurse za podršku zapošljavanju, kao i na javnim radovima na teritoriji pokrajine, u ukupnom iznosu od 40 miliona dinara.\n„Poslodavci koji žele da zaposle radnike ili osobe koje planiraju da započnu sopstveni biznis mogu da računaju na iznos od 250 hiljada dinara po zaposlenom, odnosno 270 hiljada dinara, ukoliko se zapošljava osoba sa invaliditetom”, navodi Ivanišević.\nDodaje da će krajem maja biti raspisan i konkurs za dodelu ponovno uspostavljenog znaka „Najbolje iz Vojvodine“, za koji će moći da konkurišu proizvođači, pružaoci usluga u oblasti turizma i organizatori manifestacija.\nIštvan Huđi Nenad Ivanišević Nezaposlenost Prava radnika Sindikat


Evropska unija je tokom prethodnih mjeseci kroz različite projekte dodijelila više od 9,2 miliona eura kao podršku nastojanjima Bosne i Hercegovine da pomogne migrantima i izbjeglicama na terenu i ojača kapacitete upravljanja granicom.\nRadovi na uspostavi sigurnijeg i adekvatnijeg smještaja za porodice sa djecom i djecu bez pratnje su završeni. Privremeni prihvatni centar Sedra ima kapacitete za smještaj 420 osoba i za svako dijete iz centra osigurani su časovi lokalnog i engleskog jezika. Ove aktivnosti će se nastaviti i dalje, kako bi se djeci kroz obrazovne i zabavne aktivnosti pružila prilika sa se upoznaju sa kulturom zajednice u kojoj borave i olakša komunikacija sa vršnjacima.\nOd kraja 2017. godine, Bosna i Hercegovina se suočava sa sve većim prilivom migranata i izbjeglica koji dolaze na njenu teritoriju. Više od 23.500 migranata i izbjeglica je stiglo tokom 2018. godine iz Srbije i Crne Gore, u poređenju sa 755 koliko ih je bilo tokom 2017. godine. Trenutno nekih do 4.000 migranata i izbjeglica boravi u privremenim prihvatnim centrima u Bosni i Hercegovini. Dok većinu migranata i izbjeglica čine muškarci, među njima ima i žena, porodica sa djecom, trudnica i djece bez pratnje ili koja su odvojena od porodice.


SELAKOVIĆ: SAD GARANT DA ĆE SE SVAKO SLOVO SPORAZUMA PRIMENITI\nTanjug\t subota, 05 septembar 2020 14:40\nBEOGRAD - Generalni sekretar predsednika Republike Srbije , Nikola Selaković, izjavio je jutros da je potpisivanje sporazuma u Vašingtonu veliki ucinak za našu politiku i diplomatiju i da je tako nešto bilo nezamislivo pre nekoliko godina.\nSelakovic je, gostujući u Jutranjem dnevniku RTS-a, naveo da je ključno političko pitanje da je predsednik Aleksandar Vucic došao u priliku da američkim predsednikom potpiše važan bilateralni sporazum.\n"Činjenica da smo potpisali bilateralni sporazum, a ne trostran, svedoči kolika pažnja i poštovanje su iskazani prema Srbiji, a kolika pažnja je poklonjena našem regionu, našem glavnom državnom političkom pitanju – pitanju Kosova i Metohije, a kada se pogleda taj papir jasno je da je ovim učinjena jedna važna i pozitivna stvar za Srbiju, za naše građane, za srpski narod na KiM", rekao je Selaković.\nNa pitanje da li je to što je sporazum potpisan sa američkim predsednikom garant da će on biti primenjen, Selaković kaže da je to pokazatelj da iza sporovođenja svakog slova ovog sporazuma stoje SAD.\n"Naš predsednik i naš tim uspeli su jednim ozbiljnim, argumentovanim stavom i dobro pripremljenim nastupom da se izbore da u ovaj sporazum ne uđe ta tačka 10, koja je figurirala i koja je podrazumevala obostrano priznanje. Takve tačke nije bilo u ovom sporazumu", naglasio je Selaković.\nGovoreći o moratorijumu od godinu dana na kampanju priznanja, odnosno povlačenja priznanja Kosova, kao i da li je time samo pitanje priznanja odloženo, Selaković kaže da ćemo to videti, jer to se može gledati i da je pitanje otpriznavanja odloženo.\n"SAD su bile glavni protagonista takozvane kosovske nezavisnosti, a mi danas dolazimo u situaciju da naš predsednik sa predsednikom SAD postiže sporazum koji se tiče Kosova i Metohije, a koji nije na štetu Srbije i nije na štetu Srba, naprotiv u njemu je niz tačaka kojima mi imamo puno pravo da budemo zadovoljni", naglasio je Selaković.\nRekao je da je Tramp stavio potpis na papir kojim se garantuje primena slobode relegije i svih sudskih odluka čije je nepoštovanje ugrožavalo opstanak Visokih Dečana, Pećke patrijaršije.\n"U opštini Dečani osim bratije manastira Visoki Dečani više nema Srba. Kada imate takvu jednu odluku to znači zaštitu opstanka i naše baštine i našeg bratstva", dodao je Selaković.\nNa pitanje koliko će ovaj sporazum uticati na odnose Srbije sa Izraelom i Palestinom, Selaković kaže da ćemo to tek videti.\nUkazao je da se veoma važna tačka ovog sporazuma tiče obaveze Sekretarijata za energetiku američke vlade da uradi vizibiliti studiju oko raspodele energenata kada je reč o Gazivodama.\n"Mi do sada nismo imali nijedan jedini kilovat struje koji se proizvede u hidrocentrali na Gazivodama, sada dobijamo vizibiliti studiju koja će nam omogućiti da imamo struju sa Gazivoda. Dakle, nešto što su do sada Albanci kategorički odbijali", zaključio je Selaković.\nORGANIZOVAN LET ZA POVRATAK 150 GRAĐANA KOSOVA\nponedeljak, 04 maj 2020 14:35


SAD i Rusija pregovaraju o kontroli nuklearnog naoružanja\nRusija je potvrdila da će u toku juna otvoriti pregovore sa SAD o produžetku velikog sporazuma o razoružanju, ali je upozorila da bi američko insistiranje na uključivanju Kine moglo poremetiti zajedničke napore.\nZamjenik ministra vanjskih poslova Sergei Ryabkov susrest će se 22. juna u Beču s američkim izaslanikom Marshallom Billingsleaom kako bi započeli pregovore na sporazumu "Novi početak" koji je istekao u februaru, javlja Patria.\nAmerički predsjednik Donald Trump se povukao iz nekoliko međunarodnih sporazuma, ali je izrazio interes za očuvanje Novog početka koji obavezuje SAD i Rusije da prepolove broj sistema za lansiranje nuklearnih projektila.\nMeđutim, Trumpova administracija tvrdi da novi sporazum koji će naslijediti "Novi početak" koji je potpisan u vrijeme prethodnog predsjednika Baracka Obame, mora uvrstiti i Kinu čiji nuklearni arsenal raste, ali je još uvijek daleko od veličine i moći ruskih i američkih.\n"Moj odgovor na direktno pitanje da li mislim da bi bilo moguće dovesti Kinu za sto – bio bi sigurno i bez okolišanja – ne", izjavio je Ryabkov na sjednici Vijeća za inostrane odnose. On je dodao da se Rusija ne protivi američkom pozivu prema Kini, ali je izrazio sumnju da će Peking pristati.\nZauzvrat, Ryabkov je kazao kako bi se za pregovaračkim stolom trebale naći i nuklearne sile poput Velike Britanije i Francuske.\nAmerički pristanak na pregovore Ryabkov smatra "dobrim vijestima", ali napominje da je odluka sada u "američkim rukama."\n"Ova administracija mora reći jasno i glasno šta želi, kako se može postići pozitivan napredak, a ne samo raspustiti jedan sporazum o kontroli naoružanja da bi se uspostavio drugi", rekao je Ryabkov.\nProšlog mjeseca, Trump se povukao iz sporazuma "Open Skies" koji omogućuje Rusiji, SAD i još 32 države da vrše nadzorne letove nad drugim teritorijama (zemalja potpisnica) uz prethodnu najavu. Nešto ranije američki predsjednik se povukao i iz sporazuma o nuklearnim snagama srednjeg dometa koji datira iz Hladnog rata.\nU svom obraćanju prošlog mjeseca na institutu Hudson, američki izaslanik Marshall Billingslea optužio je Kinu da podiže "veliki zid tajnovitosti" o svom nuklearnom arsenalu kojim nastoji "zastrašiti SAD i naše prijatelje i saveznike."\n"To je neodgovorno, opasno ponašanje. Ako Kina nastoji biti velika sila, a poznato nam je da tako vidi sebe – mora se ponašati kao velika sila", kazao je Billingslea, prenosi britanski Guardian.\nPrema podacima američkog Centra za kontrolu naoružanja, SAD i Rusija su 2019. godine imale više od 6.000 nuklearnih bojevih glava (pojedinačno), dok je Kina imala 290.


Budžet grada pred odbornicima 21. decembra\nTanjug 10. decembra 2018. 15:17\nBEOGRAD – Plan gradske kase za narednu godinu naći će se pred odbornicima Skupštine grada Beograda na sednici zakazanoj za 21. decembar, najavio je danas predsednik parlamenta Nikola Nikodijević.\nOism Odluke o budžetu, na dnevnom redu će biti i odluke o obimu sredstava namenjenih za vršenje poslova gradskih opština, ali i programi poslovanja gradskih javnih i komunalnih preduezeća, rekao je Nikodijević za Tanjug.\nNakon što Gradsko veće usvoji predlog budžeta grada, odbornici će odlučivati o načinu raspodele sredstava za narednu godinu i o prioritetima za koje su gradski planeri namenili sredstva grada.\nNikodijević je istakao da je budžet grada za 2019. godinu dobro izbalansiran i pažljivo planiran.\n“Na strani rashoda su opredeljena sredstva koja idu u investicije u komunalnu i saobraćajnu infrastrukturu, pre svega da bi se završili građevinski poslovi započeti ove godine i kako bi se otvorila perspektiva ulaganja i u one rubne delove grada koji su godinama bili ispod radara investitora”, rekao je Nikodijević.\nOn je naveo da će se nastaviti ulaganja u nabavku vozila za javni prevoz, kako bi se obnovio vozni park GSP-a, i kako bi se povećala sigurnost i udobnost u gradskom prevozu.\n“Nastaviće se sa ulaganjima u predškolske ustanove, sa ciljem da se u potpunosti smanje liste čekanja za vrtiće i da se svoj deci omogući upis u obdaništa”, kazao je Nikodijević.\nDodao je da su nadležni rešeni da se redovno i u potpunosti izmiruju sva potraživanja i obaveze Grada prema korisnicima socijalnih davanja, naročito prema porodiljama i trudnicama.\n“Grad će i u narednoj godini značajno smanjiti nivo zaduženosti i tako potvrditi visoku likvidnost i stečeni ugled na finasijskom tržištu. Prioritet je da nastavimo razvoj grada, završimo velike projekte i učinimo sve što je neophodno da i dalje privlačimo značajna ulaganja, kako u stambeni i poslovni fond grada, tako i u saobraćajnu infrastrukturu”, naveo je Nikodijević.\nGrađani Crne Gore koji uđu u Srbiju moraće 14 dana u…\nUgovor o regeneraciji bunara na izvorištu Vić bare u…


21/08/2019 | 18:03 ⇒ 20:17 | Izvor: RTRS\nProsječna plata u Republici Srpskoj za juni ove godine manja je od one u FBiH za jednu marku, a izjednačena sa prosjekom na nivou BiH. Rezultati nisu zanemarivi ako se uzme podatak da smo u istom periodu prošle godine u odnosu na Federaciju bili u minusu za 32 marke. U junu 2017. i više - 33 marke.\n- Prosječna plata nakon oporezivanja isplaćena u junu 2019. je iznosila 910 maraka i u odnosu na isti mjesec prošle godine veća je za 6,8 odsto - izjavio je Ognjen Ignjić iz Zavoda za statistiku Republike Srpske.\nPlate su rasle u svim oblastima, a najviše u administrativnim i uslužnim djelatnostima i poslovima sa nekretninama. Sindikat, ali i ekonomisti u Republici Srpskoj, se nadaju da će ovaj trend biti nastavljen. Koliko je bilo stvarno povećanje ,a koliko je novca iz koverte vraćeno u legalne tokove, kažu, teško je utvrditi.\n- Čim se povećao neoporezivi dio plate, veliki broj poslodavaca je iskoristio tu mogućnost i taj novac, koji je ranije davao u kovertama, usmjerio je u legalne tokove - ističe predsjednik Konfederacije sindikata Republike Srpske Željko Tepavčević.\nVažno je da su plate povećane, ali i da se novac vraća u legalne tokove smatra Vlada, ali i poslodavci. Podsticaji poslovnoj zajednici saglasni su svi daju rezultate. Primjera radi, po osnovu oporezivanja ličnih dohodaka u šest mjeseci fondovi Republike Srpske inkasirali su oko 50 miliona maraka.\n- Oko 35 miliona KM je više uplaćeno od poreza na doprinose, dok su plate rasle za neki pet do sedam odsto - ističe Saša Trivić iz Unije udruženja poslodavaca.\nPetar Đokić, ministar energetike i rudarstva Republike Srpske kaže da je želja da se još brže ide u ekonomski rast i razvoj, kroz šta bise, kako je istakao, sigurno povećale i zarade.\nDosta je urađeno da se olakša poslovanje, kažu poslodavci, ali dodatnim smanjenjem poreza i doprinosa, ali i boljom političkom situacijom na nivou BiH, mogle bi da dostignu i 1.000 maraka


Koliko je isplativa profesija analitičara domaćeg IT tržišta | SITO\nKoliko je isplativa profesija analitičara domaćeg IT tržišta\nDanas se na analize o trendovima na domaćem IT tržištu koje publikuje „Mineco Computers“ mnogi pozivaju. Ali i kada steknete ugled u profesiji koja je na nedovoljno razvijenom tržištu još „u pelenama“, možete se nadati da će zarada dostići ljubav prema poslu kad i ekonomija u Srbiji postane važnija od političara. Pod uslovom da preživite početno prikupljanje informacija i dokažete da niste „balkanski špijun uključen u teoriju zavere sa primesama latino-američke sapunice“, kaže direktor ovog preduzeća Milovan Matijević.\nInformatičko tržite Srbije je na nizbrdici drugu godinu zaredom. Prema preliminarnim rezultatima za 2010. vrednost IT tržišta se procenjuje na 405 miliona evra, što je godišnji pad od oko 4%, a u odnosu na rekordnu 2008. godinu (545 miliona evra), tržište je manje za četvrtinu. U ukupnim ulaganjima i dalje dominira oprema sa učešćem od 62%, slede usluge sa 25% i softver sa 13%. Ulaganja zadržana na niskom nivou od oko 60 evra po glavi stanovnika pokazuju da je ekonomski oporavak, u kome je ova vrsta investicija među najznačajnijima – daleko, budući da u zapadnoj Evropi iznose oko 800, a u EU-12 oko 250 evra po stanovniku godišnje.\nDa bi Srbija dostigla nivo IT ulaganja od 200 evra, potrebna je godišnja stopa rasta veća od 25% do 2015. godine, što bi je pozicioniralo na začelje novoprimljenih članica EU, čiji će prosek iznositi oko 300 evra po stanovniku. Sa gubljenjem koraka već u 2011. godini, ovaj skromni cilj Srbija će još teže dostići. U periodu 2011-2015. godina, može se očekivati ponovni rast IT sektora, ali daleko ispod potrebnog utrostručavanja. Potencijal za rast je veliki, ali su prepreke još veće, sumira situaciju Milovan Matijević, direktor preduzeća „Mineco Computers“, koje već sedam godina prati i publikuje analize o kretanjima na domaćem IT tržištu.\nPoverenje je neobnovljivi resurs\nOdluku da se bavi ovim poslom u delatnosti čiju je svetsku ekspanziju Srbija pod sankcijama prespavala u redovima za mleko, a koju kao zasebnu i danas ne prepoznaju mnoge domaće administrativne procedure, Matijević objašnjava uverenjem da je u pitanju strateška grana koja „zemlju može da pokrene iz sadašnjeg neodrživog stanja. Polazimo od toga da IT ima prirodu multiplikatora 1:20, što znači da 15 miliona evra IT ulaganja može da vrati 300 miliona evra u povećanoj ekonomiji“. Stoga je „Mineco“ pre sedam godina pokrenuo publikaciju „SITO“ – srpska IT osmatračnica, sa ciljem da se preciznijim podacima i analizama identifikuju mogućnosti za IT ulaganja sa najvećim efektima po ekonomski i društveni razvoj. Analize su fokusirane na tri segmenta: prodaju opreme, programa i informatičkih usluga, IT industriju i kupce informatičke opreme. Strandardizovani tematski izveštaji nude odgovore šta se prodaje, ko su kupci a ko prodavci, kakva je dinamika IT tržišta i kako će se kretati u tekućoj i narednoj godini.\nNaš sagovornik kaže da se visok kvalitet statistike i analize obezbeđuje prikupljanjem podataka u saradnji sa svim značajnijim IT kompanijama u Srbiji. „Sve je više preduzeća sa kojima imamo kvartalnu komunikaciju u odnosu na obaveznu godišnju kako je to do skoro bilo. Analizama je obuhvaćeno oko 1.000 IT preduzeća, i još 1.000 IT korisnika, neinformatičkih firmi. Veliki oslonac ovom poslu su javno dostupni podaci i servisi Agencije za privredne registre i Republičkog zavoda za statistiku“. Međutim, na samom početku „svaki pokušaj prikupljanja informacija bio je opterećen scenarijem „balkanski špijun uključen u teoriju zavere sa primesama latino-američke sapunice“. Poverenje koje smo postepeno zadobijali među vodećim informatičkim preduzećima bilo je osnova na kojoj smo gradili poslovnu šansu, stalno imajući u vidu da ono postaje neobnovljivi resurs kada se jednom izgubi“.\nPoredeći uslove u kojima posluje sa situacijom kolega u zemljama EU, Matijević ističe da nedovoljna razvijenost ovdašnjeg tržišta nameće „da su naši izveštaji jednostavniji u pogledu parametara i dimenzija koje obrađuju i naravno – barata se mnogo manjim brojkama. Takođe, na Zapadu su nezavisne analize osnova svih planova prodaje, dok se u Srbiji planeri uveliko oslanjaju na sopstveni osećaj“. Brojke se uveliko razlikuju i kada je u pitanju zarada od ovakvog posla, ali naš sagovornik smatra da u situaciji kada je najveći broj ljudi u Srbiji upućen da radi ono što mora, „mogućnost da radite ono što želite je privilegija, a profit je tada u drugom planu. Pošto je tržište IT analiza u ranom stadijumu razvoja, realno je da tu pravog profita neće biti još dugo. Svetla strana toga je da nema ni konkurencije, a kako naš narod kaže: „strpljivim radom, posle petnaest godina uspeh će doći preko noći“. Taman kako ekonomske teme postaju fokus srpskog društva. Za razvoj profesionalnih IT analiza potrebni su realnost, strpljenje i upornost, jer je izvesno da opravka i napretka neće biti bez značajnog razvoja informaciono-komunikacionih tehnologija u svim oblastima“.\nKao nezavisan izvor informacija o IT tržištu Srbije, „Mineco“ svoje analize pravi prvenstveno za informatička preduzeća, obezbeđujući im podatke na osnovu kojih mogu da sagledaju svoje tržišni udeo u pojedinim IT segmentima, upravljaju porfolijom svojih proizvoda i usluga i porede se sa konkurencijom. Novoosnovanim IT preduzećima mogu da posluže da shvate kompleksnost IT tržišta i pri izradi biznis planova, a korisnicima IT proizvoda i usluga da dobiju objektivan uvid u ponudu. Analize mogu biti od pomoći i kreatorima ekonomske ili IT politike za bolje sagledavanje razvijenosti IT tržišta i ključnih znanja koje IT sektor može da ponudi, kao i za bolje statističko praćenje sektora. Sve je ovo zanimljivo i potencijalnim stranim investitorima, bilo da planiraju osnivanje sopstvenog preduzeće ili preuzimanje lokalnog, kaže Matijević.\nZahvaljujući stečenom iskustvu, „Mineco“ je na tenderu Evropske komisije dobio posao da sačini studiju o razvojno-istraživačkim kapacitetima Srbije u ICT oblasti, u okviru projekta koji je realizovan u 12 novopridruženih zemalja EU i šest zemalja u procesu pridruživanja. Svi nalazi i izveštaji koji su dostavljeni Evropskoj Komisiji na raspolaganju su i Ministarstvu za nauku i Ministarstvu za telekomunikacije i informaciono društvo, sa ciljem da se postojeći informatički kapaciteti što efikasnije uključe u evropski istraživački prostor. Prioritet je naučni program FP7, u kome je trećina budžeta koji premašuje 50 milijardi evra direktno ili indirektno namenjena ICT razvoju.\nNajvažniji nalaz za Srbiju je da su njeni potencijali daleko veći od broja dobijenih projekata, a razlozi su višestruki – od negativne evropske percepcije o dometima ovdašnje nauke i rigidnosti velikih evropskih konzorcijuma da prihvate nove igrače, do unutrašnjih slabosti: inercije akademske elite, odliva mozgova i nedovoljnih stručnih i administrativnih kapaciteta domaćih organizacija. Poseban problem je nedostatak novca za početna ulaganja, uključujući i sporu reakciju države da obezbedi svoj deo finansijskih obaveza koje propisuju uslovi programa. Pomaka ipak ima, ocenjuje Matijević, o čemu svedoči i Strategija naučno-tehnološkog razvoja kojom je predviđeno da se u naučnu infrastrukturu uloži 300 miliona evra, od čega 50 do 80 miliona evra u ICT. Za to je pre godinu dana uzet kredit od Evropske investicione banke, ali „zabrinjava nedostatak transparentnosti, javno objavljenih procedura i kriterijuma kako i gde će se uložiti taj novac“.\nSaradnja sa evropskim institucijama za „Mineco“ je bila od ogromne važnosti, od sticanja novih kontakata i znanja, do referenci. Projekat je ocenjen kao jedan od najkvalitetnijih u konkurenciji 18 istraživačkih ekipa iz zemalja srednje i istočne Evrope, a naš sagovornik ističe da dosadašnje iskustvo preduzeća pokazuje „da je svaki dobro završen posao donosio dva nova“.\nPotpis za fotografiju:Milovan Matijević: Na Zapadu su nezavisne analize osnova svih planova prodaje, dok se u Srbiji planeri uveliko oslanjaju na sopstveni osećaj\n15/01/2012\tin\tAnalize\t,\tRazno


SARAJEVO Bit će objavljena i u "Službenim novinama FBiH"\nTrenutno finansijsko stanje PIO veoma povoljno\nVlada Federacije BiH je na današnjoj hitnoj sjednici u Sarajevu donijela Odluku kojom utvrđuje povećanje iznosa najniže penzije za 3,2 posto, počevši od 1. januara 2019. godine.\nZa realizaciju ove odluke, koja stupa na snagu danom donošenja i bit će objavljena u "Službenim novinama FBiH", zadužen je Federalni zavod za penzijsko i invalidsko osiguranje.\nPrema prikazanom finansijskom stanju Federalnog zavoda i procijenjenom iznosu potrebnih sredstava za povećanje najnižih penzija za 3,2 posto, a imajući u vidu rast BDP-a, utvrđeno je da postoje realne finansijske mogućnosti za njihovo povećanje.\nKako je istaknuto u obrazloženju, za provođenje ove odluke nisu potrebna dodatna finansijska sredstva iz Budžeta Federacije BiH.\nU 2018. godini je nastavljen trend smanjenja deficita Federalnog zavoda PIO, te se očekuje da će on sa 31. 12. 2018. godine iznositi 42 miliona KM. Trend smanjenja deficita je posebno izražen u posljednje dvije godine (2017. i 2018.).\nTokom 2018. godine kredit je korišten u sve nižem iznosu, i to na kratki period od dva - tri dana pa je, po tom osnovu, značajno manja i kamata na iskorištena kreditna sredstva.\nŠto se tiče rashodovne strane, bitno je istaći da su tokom 2018. godine, primjenom novog Zakona o PIO, tri puta izvršena povećanja penzije. Tako je, nakon jednokratnog povećanja, vanrednog povećanja minimalnih penzija i redovnog usklađivanja, prosječna penzija sada veća za 7,7 posto u odnosu na prosjek prije primjene novog Zakona o PIO.\nTo je rashode za isplatu penzija povećalo za nešto više od 100 miliona KM u 2018. godini.\nInače, na osnovu dopisa Federalnog zavoda za statistiku od 7.1.2019. godine, stopa rasta realnog bruto domaćeg proizvoda (BDP) za tri kvartala 2018. godine je 3,2 posto. Međutim, zbog indirektne metode mjerenja BDP-a, objavljeni podaci za prva tri kvartala 2018. godine podliježu promjenama (uglavnom rastu) sve do trenutka objavljivanja podataka za četvrti kvartal 2018. godine, što se očekuje do 29.3.2019. godine.\nKako Federalni zavod za statistiku, zbog dinamike objavljivanja podataka o stopama rasta realnog BDP-a, nije u mogućnosti da dostavi i procjenu stope rasta za cijelu 2018. godinu, urađena je projekcija povećanja najniže penzije s pretpostavljenom stopom rasta realnog BDP od 3,2 posto.\nPošto će nakon povećanja najniže penzije jedan broj penzionera, čiji su trenutni iznosi penzije nešto iznad najniže, biti obuhvaćeni povećanjem (ali u manjem procentu) doći će do povećanja broja korisnika najniže penzije. Prema procjeni, očekuje se da će broj korisnika penzije koji će preći u kategoriju najniže penzije, biti oko 6.800, tako da će nakon povećanja biti 192.821 korisnik najniže penzije.\nVlada Federacije BiH, polazeći od mišljenja Federalnog ministarstva finansija, nije prihvatila Prijedlog zakona o otpisu poreznih dugovanja fizičkih osoba - rezidenata Federacije BiH koje su ostvarile prihode iz inostranstva, čiji je predlagač poslanik u Predstavničkom domu Parlamenta FBiH Irfan Čengić.\nPostupak naplate dospjelog, a nenaplaćenog poreznog duga je, navedeno je u izjašnjenju Vlade, već uređen odredbama Zakona o Poreznoj upravi FBiH i podzakonskim aktima kojima su propisani uvjeti, način i postupak izmirivanja svih poreznih dugovanja za sve obveznike na mnogo širi i praktičniji način, ne praveći diskriminaciju poreznog perioda, izvora prihoda i obveznika.\nPrijedlog zakona izdvaja samo rezidente - fizičke osobe koje su ostvarila prihod iz inostranstva u periodu 2015.-2018. godina, ali diskriminira i same porezne obveznike ovisno od perioda ostvarivanja prihoda. Ovakva slojevita i ciljana diskriminacija, kakva je sadržana u Prijedlogu zakona poslanika Irfana Čengića, nije u skladu sa Ustavom FBiH i Evropskom konvencijom o zaštiti ljudskih prava i temeljenih sloboda, jer ima direktan utjecaj na kršenje prava svih osoba na jednakost.\nU izjašnjenju je istaknuto i da je otpis zatezne kamate već detaljno uređen Zakonom o visini stope zatezne kamate na javne prihode.\nU obrazloženjima Prijedloga zakona navedeno je da fizičke osobe nisu mogle prijaviti prihode iz inostranstva zbog nepostojanja obrazaca u Poreznoj upravi FBiH. U izjašnjenju Federalne vlade je navedeno da taj razlog nije opravdan jer je zanemarena činjenica da je zakonska obaveza obračuna, uplate i prijave poreza na dohodak definirana odredbama Zakona o porezu na dohodak, a ne podzakonskim aktima koji propisuju obrasce prijave.\nVlada Federacije BiH je mišljenja da ne postoje uvjeti za donošenje Zakona o izmjenama i dopunama Zakona o osnovama socijalne zaštite, zaštite civilnih žrtava rata i zaštite porodice sa djecom, čiji je Nacrt podnio, također, poslanik Irfan Čengić.\nPolazeći od mišljenja deset federalnih ministarstava, te federalnih zavoda za zapošljavanje i za penzijsko i invalidsko osiguranje, Vlada Federacije BiH danas nije prihvatila Nacrt zakona o pravima demobilisanih boraca i članova njihovih porodica, kojeg je predložio Klub poslanika Koalicije DF-GS u Predstavničkom domu Parlamenta FBiH.\nU izjašnjenju Vlade je ukazano i na to da bi provedba ovako koncipiranog zakona godišnje koštala dodatnih minimalno 345.000.000 KM, te da dostavljeni Nacrt nije pripremljen u skladu sa Uredbom Vlade FBiH o postupku procjene utjecaja propisa, zbog čega nisu osigurani uvjeti za izradu kvalitetnijeg propisa kroz identificiranje problema, uzroka, ciljnih grupa i razloga zbog kojih problem nije mogao biti riješen postojećim regulatornim okvirom.\nTakođer, odredbe Nacrta koje se odnose na prava i osiguravaju uvjetuju za zapošljavanje i prioritet u zapošljavanju su neprecizne, a ukoliko bi bio prihvaćen prijedlog za donošenje Zakona po skraćenom postupku, ne bi mogla biti osigurana dosljedna primjena njegovih odredaba.\nJedna od zamjerki odnosi se i na opasnost diskriminacije učenika, jer bi samo neki učenici srednjih škola, primjenom rješenja ponuđenih Nacrtom, imali pravo na besplatne udžbenike (u tri kantona), dok bi u ostalim kantonima to pravo ostvarivali samo učenici osnovnih škola, jer je po njihovim kantonalnim zakonima obavezno samo osnovno. obrazovanje.\nUkazano je i na to da u Nacrtu nije dovoljno preciziran pojam "prednosti" pri dodjeli kredita, a kada je riječ o zdravstvenoj zaštiti pripadnika boračkih populacija, treba prethodno pribaviti i mišljenja kantona, jer je riječ o materiji iz podijeljene nadležnosti.\nI predloženi način funkcioniranja Boračkog fonda, kaže se u izjašnjenju Federalne vlade, neprovediv je jer obuhvata različite izvore finansiranja i s različitih nivoa vlasti. Također, nije jasno ni na koji bi način sredstva od ušteda ostvarenih u općinama, kantonima i Federaciji BiH bila raspodjeljivana i uplaćivana u ovaj fond.\nPredloženo rješenje o dokupu staža do pet godina značilo bi povrede Zakona o zabrani diskriminacije u BiH, jer bi takvo pravo bilo omogućeno samo određenoj kategoriji stanovništva.\nU izjašnjenju je navedeno i da je Vlada FBiH utvrdila Prijedlog zakona o pravima demobilisanih boraca i članova njihovih porodica, s prihvaćenim amandmanima, te da smatra da je to rješenje realno i formalno-pravno i finansijski provedivo. To zakonsko rješenje obuhvata 15 prava za demobilisane borce i članove njihovih porodica, među kojima je zdravstvena zaštita - liječenje na području svih kantona - osnovno osiguranje koje utvrđuje dobnu granicu za ostvarivanje ovog prava sa 57 godina i naviše.\nVlada je danas zaključila da, obzirom na obimnost i složenost Nacrta zakona, ne postoje uvjeti da on bude razmatran po skraćenoj parlamentarnoj proceduri.\nIzmijenjena odluka o visini I načinu plaćanja naknade za kontrolu određenih proizvoda pri uvozu i izvozu\nFederalna vlada izmijenila je Odluku o visini i načinu plaćanja naknade za pokriće troškova kontrole kvalitete određenih proizvoda pri uvozu i izvozu.\nIzmjenom je ukinuta naknada za kontrolu kvalitete koju obavljaju organi Federalne uprave za inspekcijske poslove - Federalnog tržišnog inspektorata, smanjena visina naknade koju naplaćuju kontrolne kuće sa 30 KM na 20 KM, te izmijenjeno definiranje pojma pošiljka, pod kojom će biti podrazumijevana sva roba u jednom prijevoznom sredstvu (sva roba u kamionu, vagonu, kontejneru i drugo).\nCilj ove odluke je otklanjanje negativnih posljedica neusklađenosti postupanja i troškova kontrole kvalitete proizvoda pri uvozu i izvozu koji se naplaćuju u Federaciji BiH i Republici Srpskoj i povećanje broja privrednih subjekata koji će uvoz obavljati na području koje pokriva Federalna uprava za inspekcijske poslove.\nVlada Federacije BiH BiH Vlada BiH Fadil Novalić\nŠTA (NI)SU RADILI\nUhljebili poslušnike u državnu službu, a oslabili važne institucije


Oricio: Nema jakog demokratskog društva, bez slobodnih medija – Centar za razvoj lokalnih medija\nDirektor Kancelarije predstavnika OEBS za slobodu medija Jirgen Hajsel ocenio je da se u proteklih godinu dana nastavio trend pretnji medijima i novinarima u regionu, a posebno zbog pandemije kovida 19 postojeći problemi u slobodi medija su dodatno naglašeni.\nHajsel je, u onlajn debati o bezbednosti medija, ukazao da se on obraća ovim povodom jer je OEBS trenutno bez predstavnika za slobodu medija, a skup se održava onlajn, umesto u Beogradu, zbog pandemije.\nOd Sarajeva i konferencije održane pre godinu dana, rekao je on, nastavio se trend pretnji medijima i novinarima, a najveća zabrinutost ostaje posebno za novinarke, koje su izložene dodatnom nasilju, seksualnom, rodnom i pretnjama u onlajn sferi.\nU ovoj godini, rekao je Hajsel, koja je posebno obeležena pandemijom kovid-19, postojeći problemi u slobodi medija i izražavanja dobili su nove „slojeve“ u slobodi izražavanja i pristupu informacijama.\nU vremenu zdravstvene krize, od posebnog značaja je da javnost dobije informacije koje su tačne, precizne, na vreme i pouzdane, rekao je Hajsel i predočio da je tada potrebno da vlada uloži dodatne napore da zaštiti ulogu novinara i medija.\nPandemija je donela ne samo zdravstvenu krizu, već i donela je ekonomsku krizu za mnoge medije, kroz pad tiraža novinara i oglašavanja, pristup resursima kada su potrebne pouzdane informacije, dodao je on.\nAgencije za sprovođenje zakona pozivam da učestvuju u debati kako bi obezbedili povoljno okruženje za slobodu izveštavanja, onlajn i oflajn, rekao je Hajsel i napomenuo da se samo saradnjom može povećati bezbednost novinara.\nŠef Misije OEBS u Srbiji Andrea Oricio izneo je uverenje da značajan napredak u postavljanju preduslova za bezbedan rad novinara i medija može biti kroz konstruktivan dijalog, međusobno razumevanje i stalno učenje.\nOn je ocenio da Radna grupa za bezbednost novinara može da posluži kao model saradnje državnih institucija, civilnog društva i međunarodnih institucija.\nEfikasnost istraga i tužilaštva ugrožavanja bezbednosti novinara je značajno ojačana, ocenio je Oricio i naglasio da se ne može tolerisati nekažnjivost za napade na novinare.\nNema jakog demokratskog društva, bez slobodnih medija, poručio je Oricio.\nIndi Milo iz Ministarstva spoljnih i evropskih poslova Albanije, zemlje koja predsedava OEBS, rekla je da je konferencija prilika da se razmena iskustva u zaštiti slobode medija, izražavanja, a da je poseban izazov zaštita novinarki od zastraživanja onlajn i oflajn.


Planirano povećanje plata u javnom sektoru od sedam do 12 odsto\nPrema uputstvu za pripremu budžeta za 2019. godinu zaposleni u javnom sektoru sledeće godine mogu očekivati uvećanje plata od sedam do 12 odsto, objavilo je Ministarstvo finansija. Najviše sredstava po osnovu subvencija planira se za Ministarstvo poljoprivrede, u iznosu ne manjem od 36,2 milijarde dinara.\nNajviše subvencija se planira za Ministarstvo poljoprivrede\nU resornom ministarstvu kažu da je u okviru subvencija i budžetskih kredita neophodno preispitati sve programe po osnovu kojih se dodeljuju subvencije i budžetski krediti.\n"Prilikom planiranja sredstava za subvencije i njihovih namena posebno treba imati u vidu sve propise koji se tiču državne pomoći", navodi se u dokumentu Ministarstva.\nKada je reč o subvencijama za privredu, za ovu oblast su planirana sredstva u visini od 17,59 milijardi dinara.\nPrema uputstvu za izradu budžeta za narednu godinu, a koje se tiču subvencija, u okviru razdela Ministarstva građevinarstva, saobraćaja i infrastrukture, subvencije namenjene železničkom i intermodalnom saobraćaju planirane su u ukupnom iznosu od 14,65 milijardi dinara.\n"Putevi Srbije" bi prema projekcijama mogli da dobiju 6,3 milijarde, od čega bi 0,5 milijardi dinara bilo za učešće Republike u Projektu rehabilitacije puteva i unapređenja bezbednosti saobraćaja, dok bi "Koridorima Srbije" moglo pripasti 3,1 milijardu dinara.\nSubvencije koje se tiču ministarstava predviđaju da se za Ministarstvo prosvete, nauke i tehnološkog razvoja izdvoji 0,9 milijardi dinara i to za učešće u kreditu Međunarodne banke za obnovu i razvoj (projekat za unapređenje konkurentnosti i zapošljavanja) koji će se realizovati preko Fonda za inovacionu delatnost.\nU uputstvu za pripremu budžeta stoji da je u okviru razdela Ministarstva rudarstva i energetike potrebno planirati subvencije za JP PEU "Resavica".\nSubvencije namenjene za "energetski ugroženog kupca" projektovane su na iznos ne manji od 1,32 milijarde dinara.\nMinistarstvu trgovine, turizma i telekomunikacija bi prema ovim planovima moglo pripasti 0,5 milijardi dinara, a novac se planira kako bi se koristili turistički vaučeri i unapredilo korišćenje turističkih destinacija u Srbiji.\nZa finansiranje javnih servisa (RTS i RTV) na razdelu Ministarstva kulture i informisanja planirane su subvencije u iznosu od četiri milijarde dinara.\nKada je reč o otplati kamata i pratećih troškova zaduživanja, projektovani iznos rashoda po osnovu kamata za 2019. godinu iznosi 103,1 milijardu dinara.


FoNet portal :: Pretraga / tagId=29431\nTag: SZO, Pogodaka: 41\nSvetska zdravstvena organizacija (SZO) apelovala je danas na države da ubrzaju vakcinaciju i tako spreče porast broja zaraženih sojem korona virusa, omikronom, uz ocenu da su restrikcije na putovanja, koje su mnoge zemlje uvele, samo kupovina vremena, a ne i odgovor na novi soj, javlja Rojters.\nSZO: Omikron je najopasniji\nProcena o još 700.000 preminulih\nSvetska zdravstvena organizacija (SZO) je danas iznela procenu da bi u 53 evropske zemlje do 1. marta moglo biti zabeleženo još 700.000 smrtnih slučajeva od kovid-19, čime bi broj umrlih od te bolesti premašio dva miliona.\nSkandalozno ponašanje bogatih\nVakcina sprečava mutacije\nVirus mutira ako se razmnožava, razmnožava se ako se ljudi zaražavaju, a zaražavaju se ako ne pridržavaju protivpandemijskih mera i ako se ne vakcinišu, izjavio je danas direktor Kancelarije Svetske zdravstvene organizacije (SZO) u Srbiji Marijan Ivanuša.\nGebrejezusu drugi mandat\nDirektor Svetske zdravstvene organizacije (SZO) Tedros Adhanom Gebrejsus nastaviće da obavlja tu funkciju i u drugom mandatu, počev od maja naredne godine, jer nijedna od država članica nije predložila drugog kandidata za tu poziciju, objavila je danas SZO.\nEvropa žarište kovida\nEvropa je jedini kontinent koji je protekle sedmice prijavio povećanje broja zaraženih i umrlih od korone, a u oba parametra zabeležen je rast veći od deset procenata, saopštila je danas Svetska zdravstvena organizacija.\nPreminulo 115.000 medicinara\nSvetska zdravstvena organizacija (SZO) saopštila je da je od februara 2020. do maja odve godine od kovida "verovatno umrlo" oko 115.000 zdravstvenih radnika, zbog čega je od izuzetne važnosti da oni imaju prioritet kad je reč o vakcinisanju.


Za zajednice i službeno rezervisana mjesta za studije\n14:37 / 31.05.2016\nKvota za upis studenata iz manjinskih zajednica na svim fakultetimaÂ javnihÂ univerzitetaÂ na Kosovu, kao i upisÂ na master studijama, biće 12 posto.\nMinistarstvo obrazovanja, nauke i tehnologije Kosova usvojilo je Administrativno upustvo kojim se jasno definišu kriterijumi, broj i naćin upisa studenata iz manjinskih zajednica na javnim univerzitetima na Kosovu.\nKvota za upis studenata iz manjinskih zajednica na svim fakultetima javnih univerziteta na Kosovu, kao i upis na master studijama, biće 12% i odražavaće procente na osnovu zastupljenosti zajednica u Parlamentu Kosova. Za studente iz bošnjaćke zajednice 3%, turske i aškalijske po 2%, za srpsku, goransku, romsku i egipćansku po 1%”, te 0,5% za hrvatrsku i crnogorsku zajednicu.\nZamjenik ministra obrazovanja Usmen Baldži je u izjavi za Radio Kosova 2, program na bosanskom jeziku kazao da će ista kvota važiti i za smještaj u studentskim centrima i da će za studente iz porodice koja je korisnik socijalne pomoći studiranje besplatno. Baldži je naglasio će ovo Administrativno upustvo olakšati upis pripadnicima nevećinskih zajednica na svim javnim univerzitetima na Kosovu .\n“Do sada su rezervisana mjesta propisivana na osnovu želje ministartva obrazovanja ili Rektorata, ili želje roditelja, ili broja studenata, ali ne kao što će biti u buduće jednim Administrativnim upustvom koje će predviđati i kriterijume i procente i naćine upisa studenata iz nevećinskih zajednica na visokom obrazovanju na Kosovu. Poznato je da nevećinske zajednice, u ovom slućaju bošnjaćka i turska, imaju nekoliko programa na visokom obrazovanju na svom maternjem jeziku, ali ovo se odnosi na one programe koje nemamo. Cilj ovog upustva je afirmacija manjinskih zajednica kojima se maksimalno pruža mogućnost za povećanje stepena obrazovanja”, kazao je Baldži.\nPrema njegovim rijećima, Administrativno upustvo stupa na snagu već od sutra 1. juna 2016. godine, i važice i u buduće, a ne samo za jednu akademsku godinu.Takođe, pri usvajanju svakog novog Zakona o obrazovanju biće priloženo i ovo Administrativno upstvo kako bi se manjinske zajednice uvijek imale na osnovu ćega pozivati ako dođe do nekih nesuglasica ili problema.\nZamjenik ministra obrazovanja, Baldži navodi i ostale olakšice koje donosi ovo upustvo .\n“Još jedna dobra stvar za bošnjaćku i tursku zajednicu koje imaju nastavu na maternjem jeziku je ta što će prijemni testovi biti prevedeni na jezicima tih zajednica tako da će Bošnjaci i Turci imati priliku da polažu test na svom jeziku. Dok će se pripadnicima Roma, Aškalija i Egipćana, koji se uglavnom školuju na albanskom jeziku, zbog njihovog ekonomsko-sicijalnog stanja prag prolaznosti na prijemnim ispitima spustiti na 35 procenata”.\nBalÇ†i je istakao da se upustvom reguliše i pitanje upisnih rokova, odnosno, za pripadnike manjinskih zajednica biće otvorena dva zakonska upisna roka a po potrebi ( ako se rezervisana mjesta za menjine tokom dva upisna roka ne popune) biće otvoren i treći, dodatni rok.\nBaldži je govorio i o ranijim zloupotrebama sa potvrdama o nacionalnoj pripadnosti, koje će ubuduće izdavati Konsultativno vijeće za zajednice.\n“Stiudenti Bošnjaci i Turci samim polaganjem na bosanskom i turskom jeziku će imati problem manje da dokažu da li su Bošnjaci, Turci ili nisu. Biće umanjena mogućnost da im neko okupira mjesto, jer će oni polagati na svom maternjem jeziku, a dok će zajednicama Roma, Aškalija i Egipćana Konsultativno vijeće u suradnji sa poslanicima Skupštine Kosova, a na osnovu verifikacije, izdavati potvrde da li neko pripada ili ne jednoj od te tri zajednice”, zakljućuje Baldži .\nU izradi ovog Administrativnog upustva aktivno su ućestvovali i poslanici u Skupštini Kosova iz manjinskih zajednica, ćlanovi Konsultativnog vijeća za zajednice, predstavnici Ambasade SAD, Kancelarije EU i predstavnici OSCE-a, koji su tokom nekoliko sastanaka mogli da daju svoje prijedloge kako bi se što preciznije definisali kriterijumi i bio olakšan upis studenata iz manjinskih zajednica.


General Armije Republike Bosne i Hercegovine Jovan Divjak, preminuo je danas u Sarajevu u 84. godini, potvrđeno je iz Fondacije “Obrazovanje gradi BiH”, prenosi Anadolu Agency (AA).\nDivjak je bio uhapšen 3. marta 2011. godine na aerodromu u Beču, na osnovu potjernice iz Srbije kojom su ga teretili za navodne zločine nad pripadnicima JNA iz 1992. godine u Dobrovoljačkoj ulici u Sarajevu. Pušten je da se brani sa slobode, ali bez napuštanja Austrije. Austrijski sud nakon toga je u julu 2011. godine odbacio zahtjev Srbije i oslobodio Divjaka. Odluka je obrazložena time što izručenjem Srbiji ne bi bila ispunjena odredba zakona koji garantira fer i pošten sudski postupak.\n← Mnogi okupatori Sarajeva su se predstavljali kao osloboditelji\nIako su kritikovali druge, Trojka izmolila Vučića za donaciju vakcina →


Za liječenje trogodišnje Ivane hitno potrebno 250.000 evra @ InfoBijeljina \nZa liječenje u inostranstvu trogodišnje Ivane Bjelogrlić iz Istočnog Sarajeva hitno je potrebno 250.000 evra, rečeno je na današnjoj konferenciji za novinare koju je organizovao Opštinski odbor Crvenog krsta Istočne Ilidže, koji je pokrenuo i koordinira velikom humanitarnom akcijom za prikupljanje potrebnih sredstava.\nMajka bolesne djevojčice Nina Bjelogrlić rekla je novinarima da je u septembru prošle godine Ivani dijagnostikovan karcinom bubrega, nakon čega su u zdravstvenim ustanovama u Banjaluci i Beogradu uslijedili operacija, te hemo i terapije zračenjem, ali su najnoviji kontrolni pregledi pokazali da se bolest proširila.\n"Za nas ovdje ne postoji više mogućnost dalje terapije i lijek moramo tražiti u inostranstvu, za šta su potrebna velika sredstva", rekla je Nina, inače ljekar u Domu zdravlja u Istočnom Sarajevu.\nOna je navela da je za liječenje na klinici koja pruža najbolje šanse potrebno 250.000 evra, dok druge traže manje i razlika je između 20.000 i 30.000 evra.\n"Što prije skupimo sredstva, to bolje. Za nekih mjesec dana mi moramo ići dalje", kaže Nina Bjelogrlić.\nPrema njenim riječima, Fond solidarnosti Republike Srpske za dijagnostiku i liječenje oboljenja, stanja i povreda djece u inostranstvu voljan je da pomogne, ali porodica mora sama da stupi u kontakt sa klinikama koje bi primile Ivanu na liječenje.\n"Najbolja je klinika za dječiju onkologiju `Gustav Rosi` u Parizu, i od njih uskoro očekujemo poziv za pregled", rekla je Nina, ističući da bi Ivana tamo imala najviše šansi za odgovarajuću terapiju.\nOna se zahvalila svim dobrim ljudima koji će pomoći borbu za Ivanino ozdravljenje.\nPredsjednik Opštinske organizacije Crvenog krsta Istočne Ilidže Ranko Skakavac rekao je da su po saznanju u Ivaninoj bolesti pokrenuli akciju za pomoć u njenom liječenju, prvo na prostoru Istočnog Sarajeva, Pala i Foče, ali da je ona za nekoliko dana dostigla nezabilježene razmjere.\n"Odlična je reakcija ljudi u Istočnom Sarajevu i Sarajevu, javljaju se ljudi iz cijele Republike Srpske, iz inostranstva pitaju kako pomoći", rekao je Skakavac i za večeras najavio sastanak omladinaca volontera, na koji su pozvani i predstavnici gradskih i opštinskih vlasti, kako bi se koordinisana akcija proširila na cijelu BiH.\nOn je rekao da će u decembru biti otvoren i humanitarni telefonski broj za prikupljanje pomoći za Ivanino liječenje, te dodao da su se sa željom da održe humanitarni koncert javili pjevači Zdravko Čolić i Miljan Miljanić.\n"Siguran sam da će akcija uspjeti, da li za 10 ili 20 dana", kaže Skakavac, koji je dodao da će pravoslavne crkve na prostoru Istočnog Sarajeva biti zamoljene da istovremeno održe moleban za Ivanu.\nZa novčanu pomoć za liječenje Ivane Bjelogrlić, jedinice Nine i Jelenka, otvoren je namjenski žiro-račun u Intesa Sanpaolo banci Sarajevo, broj 1541029988405703.